കടയ്ക്കാവൂർ ഗ്രാമപഞ്ചായത്ത്

തിരുവനന്തപുരം ജില്ലയിൽ ചിറയിൻകീഴ് താലൂക്കിലെ ഒരു ഗ്രാമപഞ്ചായത്താണ് കടയ്ക്കാവൂർ .കേരള സർക്കാർ തദ്ദേശസ്വയം ഭരണ വകുപ്പ് (കടയ്ക്കാവൂർ ഗ്രാമപഞ്ചായത്ത്). ചിറയിൻകീഴ് ബ്ലോക്ക് പഞ്ചായത്തിന്റെ ഭാഗമാണിത്.
 ചരിത്രം 
വേണാടിന്റെ അധീനതയിലായിരുന്നു കടയ്ക്കാവൂർ. തുടർന്ന് ആറ്റിങ്ങൽ റാണിയുടേയും അതിനുശേഷം ബ്രിട്ടീഷുകാരുടേയും അധീനതയിലായി.

 സ്ഥലനാമോൽപത്തി 
കടലും കായലും ചേർന്നുകിടക്കുന്ന പ്രദേശമെന്ന നിലയിൽ കടൽ- കായൽ ഊര് എന്നത് കടയ്ക്കാവൂർ ആയി രൂപാന്തരപ്പെട്ടു. കടയ്ക്കാവൂരിന്റെ ഉയർന്ന പ്രദേശങ്ങളിൽ അടയ്ക്കാകൃഷി ചെയിതിരുന്നതിനാൽ അടയ്ക്കാവൂർ എന്ന പേർ ലഭിച്ചു എന്നും പിന്നീട് കടയ്ക്കാവൂർ ആയി എന്നും പറയപ്പെടുന്നു.

കടക്കാനാവാത്ത ഊര് ആണ് കടയ്ക്കാവൂർ ആയതെന്നും ഒരു ചൊല്ല് പറഞ്ഞു കേട്ടിട്ടുണ്ട്.

 സ്വാതന്ത്ര്യസമര ദേശീയപ്രസ്ഥാനത്തിലെ സ്ഥാനം 
ദേശീയ പ്രസ്ഥാനത്തോടനുബന്ധിച്ച് എൻ . കുഞ്ഞുരാമന്റെ നേതൃത്വത്തിൽ ഇവിടെ സജീവമായ പ്രക്ഷോഭങ്ങൾ നടത്തിയിരുന്നു. സ്വാതന്ത്ര്യ സമരത്തിന്റെ ഭാഗമായി 1721-ൽ ആറ്റിങ്ങൽ ലഹള നടന്നു. ബ്രിട്ടീഷുകാർക്കെതിരെ ഇന്ത്യയിൽ നടന്ന ആദ്യത്തെ സമരമായിരുന്നു ആറ്റിങ്ങൽ കലാപം.

 സാമൂഹ്യ രാഷ്ട്രീയ സാംസ്ക്കാരിക പ്രസ്ഥാനങ്ങൾ 
ആർ. പ്രകാശത്തിന്റെ നേതൃത്വത്തിൽ കമ്യൂണിസ്റ്റ് പ്രസ്ഥാനം, തൊഴിലാളി പ്രസ്ഥാനങ്ങൾ, നാവിക തൊഴിലാളി യൂണിയൻ എന്നിവ രാഷ്ട്രീയ സാമൂഹ്യ രംഗത്ത് പ്രവർത്തിച്ചിരുന്നു. മഹാത്മാഗാന്ധി റിക്രിയേഷൻ ക്ലബ്ബ്, കാളിദാസ വായനശാല എന്നിവ സാംസ്കാരിക രംഗത്ത് പ്രവർത്തിക്കുന്നു.

 വാണിജ്യ-ഗതാഗത പ്രാധാന്യം 
കടയ്ക്കാവൂർ ഉല്പന്നമായ അഞ്ചുതെങ്ങ് കയർ പ്രശസ്തമാണ്. കയർ, കൊപ്ര തുടങ്ങിയ വ്യവസായങ്ങളിലും ഈ പ്രദേശം മുൻപന്തിയിലായിരുന്നു. ജലഗതാഗതമാർഗ്ഗം നിലനിന്നിരുന്ന ഇവിടെ കടയ്ക്കാവൂരിനെയും അഞ്ചുതെങ്ങിനെയും ബന്ധിപ്പിച്ചിരുന്നത് കായൽ വഴിയാണ്. ]]ചാക്ക]] വഴി തിരുവനന്തപുരത്തേക്കും കൊല്ലം വഴി ആലപ്പുഴയിലേക്കുമുളള ജലഗതാഗത മാർഗ്ഗം ഇതായിരുന്നു. കടയ്ക്കാവൂർ റെയിൽവേ സ്റ്റേഷൻ കൊല്ലം- തിരുവനന്തപുരം ലൈനിലെ പ്രധാന സ്റ്റേഷനാണ്.
പണ്ട് കൽക്കരി എൻജിനുകൾ (തീവണ്ടികൾ) അല്ലെങ്കിൽ (Steam Engine) തിരുവനന്തപുരത്തിനും കൊല്ലത്തിനുമിടയിൽ ജലം നിറയ്ക്കുവാനായി എല്ലാ തീവണ്ടികളും നിർത്തുന്ന പ്രധാനപ്പെട്ട ഒരു സ്റേഷൻ ആയിരുന്നു  കടയ്ക്കാവൂർ.

അതുപോലെ തന്നെ ചരക്കുവണ്ടികളും ചരക്കിറക്കുന്ന ഒരു സ്റ്റേഷൻ ആയിരുന്നു  കടയ്ക്കാവൂർ.ബ്രിട്ടീഷ് ഭരണകാലത്ത് അഞ്ചുതെങ്ങ് കോട്ടയിൽ ശേഖരിക്കുന്ന കുരുമുളക് ഉൾപ്പെടെയുള്ള ചരക്കുകൾ കൊണ്ടുപോകാനും ആയുധങ്ങൾ ഉൾപ്പെടെ സാധനങ്ങൾ ഇതര സ്ഥലങ്ങളിലേക്ക് എത്തിക്കാനും ഉപയോഗിച്ചിരുന്നത് കടയ്ക്കാവൂർ റെയിൽവേ സ്റ്റേഷനെയാണ്.

തീവണ്ടികൾക്ക് കൽക്കരി നിറക്കാനുള്ള സംവിധാനവും ഇവിടെയുണ്ടായിരുന്നു. ബ്രിട്ടീഷ് ഇന്ത്യയിൽ തിരുവനന്തപുരത്തിനും കൊല്ലത്തിനും ഇടയിലെ ഏറ്റവും പ്രധാന റെയിൽവേ സ്റ്റേഷനായിരുന്നു കടയ്ക്കാവൂർ.

നിലവിൽ കടയ്ക്കാവൂർ, വക്കം, അഞ്ചുതെങ്ങ്, ചിറയിൻകീഴ്, വെട്ടൂർ, മണമ്പൂർ, ഒറ്റൂർ, ആറ്റിങ്ങൽ പ്രദേശങ്ങളിലുള്ളവർ ഈ സ്റ്റേഷനെയാണ് ആശ്രയിക്കുന്നത്.

 പഞ്ചായത്ത് രൂപവത്കരണം/ആദ്യകാല ഭരണസമിതികൾ 
1954-ൽ രുപംകൊണ്ട പഞ്ചായത്തിന്റെ ആദ്യ ഭരണസമിതിയുടെ പ്രസിഡന്റ് അഡ്വ. സുജാതൻ ആയിരുന്നു.

 അതിരുകൾ 
വടക്ക് - ആറ്റിങ്ങൽ മുനിസിപ്പാലിറ്റി
തെക്ക് - കണ്ണാട്ട് തുരുത്ത്
കിഴക്ക് - വാമനപുരം നദി
പടിഞ്ഞാറ് - അഞ്ചുതെങ്ങ് കായൽ

 ഭൂപ്രകൃതി 
ഭൂപ്രകൃതി അനുസരിച്ച് ഉയർന്ന പീഠഭൂമി, ചെരിവു പ്രദേശം, താഴ്ന്ന പ്രദേശങ്ങൾ, തീരസമതലം, ചതുപ്പുനിലം എന്നിങ്ങനെ തരം തിരിച്ചിരിക്കുന്നു. ചരൽ കലർന്ന ചെമ്മണ്ണ്, പാടശേഖരങ്ങളിൽ കാണുന്ന എക്കൽ ചേർന്ന ചെമ്മണ്ണ്, മണൽമണ്ണ്, എന്നിവ ഈ പഞ്ചായത്തിലെ മൺതരങ്ങളാണ്. 

 ജലപ്രകൃതി 
വാമനപുരം ആറും  കൈത്തോടുകളും കുളങ്ങളും ആണ് ഈ പഞ്ചായത്തിന്റെ പ്രധാന ജലസ്രോതസ്സുകൾ. 

 ആരാധനാലയങ്ങൾ/തീർത്ഥാടന കേന്ദ്രങ്ങൾ 
ഊട്ടുപറമ്പ്  അർദ്ധനാരീശ്വര ക്ഷേത്രം (ശ്രീനാരായണ ഗുരു പ്രതിഷ്ഠ നടത്തി), കടയ്ക്കാവൂർ തേവരുനട, കടയ്ക്കാവൂർ കൃഷ്ണൻകോവിൽ, കടയ്ക്കാവൂർ ശാസ്താംനട, കടയ്ക്കാവൂർ മുള്ളിയൻകാവ് ദേവിക്ഷേത്രം കീഴാറ്റിങ്ങൽ, കടയ്ക്കാവൂർ ആയാൻവിളക്ഷേത്രം  , കടയ്ക്കാവൂർ മുണ്ടുവിളാകം ദേവീ ക്ഷേത്രം, കീഴാറ്റിങ്ങൽ മുസ്ലീംപള്ളി, നിലയ്ക്കാമുക്ക് ശാസ്താംനട, ക്രിസ്ത്യൻപള്ളി - തോണിക്കടവ്

 ഗ്രാമപഞ്ചായത്ത് വാർഡുകൾ 
മേലാറ്റിങ്ങൽ 
ശങ്കരമംഗലം
കീഴാറ്റിങ്ങൽ
വിളയിൽമൂല
ശാസ്താംനട
തിനവിള
ആയിക്കുടി
തെക്കുംഭാഗം
ഊട്ടുപറമ്പ്
കൊച്ചുതിട്ട
കടയ്ക്കാവൂർ
നിലയ്ക്കാമുക്ക്
ഭജമഠം
കാട്ടുവിള
മണനാക്ക്
പെരുംകുളം
കല്ലൂർക്കോണം

 2025 തദ്ദേശ തിരഞ്ഞെടുപ്പ് ഫലങ്ങൾ 
വാര്ഡ്വാർഡിന്റെ പേര്മുന്നണിജയിച്ച സ്ഥാനാർത്ഥിലഭിച്ച വോട്ട്തൊട്ടടുത്ത എതിർ സ്ഥാനാർത്ഥിലഭിച്ച വോട്ട്കുറിപ്പുകൾ001മേലാറ്റിങ്ങൽUDFഅസീന അൻസർ511പ്രമീള298സി.പി.എം.002ശങ്കരമംഗലംLDFശ്രീലത397ശ്രീകല ബി258ബി.ജെ.പി.003കീഴാറ്റിങ്ങൽUDFഅഡ്വ. മിഥുൻ മങ്ങാട്ട്347സജീവ് ആർ248ബി.ജെ.പി.004വിളയിൽമൂലNDAമഞ്ജു ലാൽ367നീനു എസ്250കോൺഗ്രസ്005ശാസ്താംനടLDFയമുന സി.എസ്.458സൗമ്യ എസ്214ബി.ജെ.പി.006തിനവിളLDFസജീവ്436സുധീർ സി.എസ്.314കോൺഗ്രസ്007ആയിക്കുടിLDFബാബുക്കുട്ടൻ ജി372സുജാതൻ സദാനന്ദൻ349ബി.ജെ.പി.008തെക്കുംഭാഗംNDAരേഖ സുരേഷ്522എസ്. സുധീർരാജ് (തങ്കു)207സി.പി.എം.009ഊട്ടുപറമ്പ്LDFഅജിത237രമ്യ അനിൽ205ബി.ജെ.പി.010കൊച്ചുതിട്ടNDAരമ്യ എം ജെ277ലീന അനിൽകുമാർ227കോൺഗ്രസ്011കടയ്ക്കാവൂർUDFസജികുമാർ371ഷിബു കടയ്ക്കാവൂർ218ബി.ജെ.പി.012നിലയ്ക്കാമുക്ക്NDAസിന്ധിൽ കുമാർ (കുട്ടൻ)508സുജാതൻ248കോൺഗ്രസ്013ഭജമഠംLDFബീന രാജീവ്467എം.എസ്. മോഹനകുമാരി365കോൺഗ്രസ്014കാട്ടുവിളLDFഅഫ്സൽ മുഹമ്മദ്375ആർ. പ്രദീപ് (കുട്ടൻ)272കോൺഗ്രസ്015മണനാക്ക്LDFജാസ്​മി ജെ എം269റീസ236എസ്.ഡി.പി.ഐ.016പെരുംകുളംUDFജിജി നകുലൻ415മഞ്ജു എസ്373സി.പി.എം.017കല്ലൂർക്കോണംLDFആശ എം. എസ്409നിത്തു എസ്281ബി.ജെ.പി.

 അവലംബങ്ങൾ 

വർഗ്ഗം:തിരുവനന്തപുരം ജില്ലയിലെ ഗ്രാമപഞ്ചായത്തുകൾ